Înalta Curte de Casație și Justiție anunță că nu se majorează salariile judecătorilor cu 25%
Înalta Curte de Casație și Justiție anunță, luni seară, că nu se majorează salariile judecătorilor cu 25%, așa cum greșit a fost interpretată în spațiul public Decizia nr. 43 din data de 16 septembrie 2024. ”Soluția pronunțată este menită tocmai să elimine posibilitatea acordării în cadrul familiei ocupaționale «Justiție», prin hotărâri judecătorești, a unor majorări salariale suplimentare”, transmite instituția.